Euroopan unionin ja Liettuan assosiaationeuvoston päätös N:o 1/2000, tehty 17 päivänä helmikuuta 2000, Liettualle asetettavista ehdoista ja edellytyksistä pienten ja keskisuurten yritysten hyväksi toteutettavaan yhteisön ohjelmaan osallistumiseksi



Virallinen lehti nro L 080 , 31/03/2000 s. 0034 - 0036



Euroopan unionin ja Liettuan assosiaationeuvoston päätös N:o 1/2000, tehty 17 päivänä helmikuuta 2000, Liettualle asetettavista ehdoista ja edellytyksistä pienten ja keskisuurten yritysten hyväksi toteutettavaan yhteisön ohjelmaan osallistumiseksi (2000/259/EY) ASSOSIAATIONEUVOSTO, joka ottaa huomioon Euroopan yhteisöjen ja niiden jäsenvaltioiden sekä Liettuan tasavallan välisestä assosiaatiosta tehdyn Eurooppa-sopimuksen(1) ja erityisesti sen 110 artiklan, sekä katsoo seuraavaa: (1) Eurooppa-sopimuksen 110 artiklan mukaisesti Liettua osallistuu puiteohjelmiin, hankkeisiin ja muihin yhteisön toimiin sopimuksen liitteessä XX tarkoitetuilla aloilla, joihin kuuluvat pienet ja keskisuuret yritykset. (2) Euroopan unionin kolmannesta monivuotisesta (1997-2000) ohjelmasta pienten ja keskisuurten yritysten (pk-yritysten) hyväksi 9 päivänä joulukuuta 1996 tehdyssä neuvoston päätöksessä 97/15/EY(2) hyväksyttiin neljäksi vuodeksi 1 päivästä tammikuuta 1997 ohjelma, joka koskee yhteisön politiikkaa pienten ja keskisuurten yritysten (pk-yritysten) hyväksi, mukaan luettuna käsiteollisuus- ja pienyritykset, ja ohjelman 7 artiklan 1 kohdassa säädetään, että Keski- ja Itä-Euroopan assosioituneet maat voivat osallistua kyseiseen ohjelmaan. (3) Eurooppa-sopimuksen 110 artiklan mukaisesti assosiaationeuvosto päättää ehdoista ja edellytyksistä, jotka koskevat Liettuaan osallistumista sopimuksen liitteessä XX tarkoitettuihin toimiin, ON TEHNYT TÄMÄN PÄÄTÖKSEN: 1 artikla Liettua osallistuu pienten ja keskisuurten yritysten (pk-yritysten) hyväksi toteutettavaan Euroopan unionin kolmanteen monivuotiseen (1997-2000) ohjelmaan liitteessä I ja II olevien ehtojen ja edellytysten mukaisesti, jotka ovat olennainen osa tätä päätöstä. 2 artikla Tätä päätöstä sovelletaan ohjelman keston ajan. 3 artikla Tämä päätös tulee voimaan sen hyväksymistä seuraavan kuukauden ensimmäisenä päivänä. Tehty Brysselissä 17 päivänä helmikuuta 2000. Assosiaationeuvoston puolesta J. Gama Puheenjohtaja (1) EYVL L 51, 20.2.1998, s. 3. (2) EYVL L 6, 10.1.1997, s. 25. LIITE I Ehdot ja edellytykset Liettuan osallistumiselle pienten ja keskisuurten yritysten (pk-yritysten) hyväksi toteutettavaan Euroopan unionin kolmanteen monivuotiseen (1997-2000) ohjelmaan 1. Liettua osallistuu kaikkiin pienten ja keskisuurten yritysten (pk-yritysten) hyväksi toteutettavan Euroopan unionin kolmannen monivuotisen (1997-2000) ohjelman, jäljempänä "ohjelma", toimiin Euroopan unionin kolmannesta monivuotisesta (1997-2000) ohjelmasta pienten ja keskisuurten yritysten (pk-yritysten) hyväksi 9 päivänä joulukuuta 1996 tehdyssä neuvoston päätöksessä (97/15/EY) ja erityisesti sen 7 artiklan 1 kohdassa vahvistettujen tavoitteiden, perusteiden, menettelyjen ja määräaikojen mukaisesti, jollei tässä päätöksessä toisin säädetä. 2. Osallistumisehdot täyttävien liettualaisten laitosten, järjestöjen ja yksityishenkilöiden hakemusten jättämiseen, arviointiin ja valintaan sovelletaan samoja ehtoja ja edellytyksiä kuin osallistumisedellytykset täyttäviin yhteisön laitoksiin, järjestöihin ja yksityishenkilöihin. 3. Liettuan ehdottamiin monikansallisiin hankkeisiin ja toimiin on tarpeen ottaa mukaan vähimmäismäärä kumppaneita yhteisön jäsenvaltioista ohjelman yhteisöllisen ulottuvuuden varmistamiseksi. Tästä vähimmäismäärästä päätetään ohjelman toteuttamisen yhteydessä ottaen huomioon toimien luonne, yksittäisten hankkeiden osanottajien määrä ja ohjelmaan osallistuvien maiden määrä. 4. Liettua maksaa vuosittain Euroopan unionin yleiseen talousarvioon rahoitusosuuden kattaakseen ohjelmaan osallistumisesta aiheutuvat kustannukset (katso liite II). Assosiaatiokomitea voi tarvittaessa mukauttaa tätä rahoitusosuutta. 5. Yhteisön jäsenvaltiot ja Liettua tekevät olemassa olevien säädösten rajoissa kaikkensa helpottaakseen edellytykset täyttävien henkilöiden vapaata liikkuvuutta ja oleskelua Liettuassa ja yhteisön jäsenvaltioissa tämän päätöksen soveltamisalaan kuuluvaan toimintaan osallistumiseksi. 6. Euroopan komissio ja Liettua arvioivat kumppanuuden perusteella jatkuvasti Liettuan osallistumista ohjelmaan, sanotun kuitenkaan rajoittamatta Euroopan komission ja Euroopan yhteisön tilintarkastustuomioistuimen sellaisten tehtävien hoitoa, jotka koskevat ohjelman arviointia päätöksen 97/15/EY 6 artiklan nojalla. Liettua toimittaa tarpeelliset kertomukset Euroopan komissiolle ja osallistuu yhteisön siinä yhteydessä määräämiin muihin erityistoimiin. 7. Liettua kutsutaan ennen ohjelmakomitean säännöllisiä kokouksia pidettäviin koordinaatiokokouksiin mistä tahansa kysymyksestä, joka koskee tämän päätöksen täytäntöönpanoa, sanotun kuitenkaan rajoittamatta päätöksen 97/15/EY 4 artiklassa tarkoitettuja menettelyjä. Euroopan komissio ilmoittaa Liettualle kyseisten säännöllisten kokousten tuloksista. 8. Hakemusmenettelyssä, sopimuksissa, annettavissa kertomuksissa ja muissa ohjelman hallinnollisissa järjestelyissä käytettävän kielen on oltava jokin Euroopan unionin toimielinten virallisista kielistä. LIITE II Liettuan rahoitusosuus pienten ja keskisuurten yritysten (pk-yritysten) hyväksi toteutettavasta Euroopan unionin kolmannesta monivuotisesta (1997-2000) ohjelmasta 1. Liettuan rahoitusosuus kattaa: - ohjelmista myönnettävän tuen liettualaisten yksikköjen osallistumiseksi liitteessä I olevassa 1 kohdassa määriteltyihin toimiin, - ohjelman hallinnolliset lisäkustannukset, jotka liittyvät Euroopan komission vastuulla olevan ohjelman hallinnointiin ja jotka aiheutuvat Liettuan osallistumisesta ohjelmaan. 2. Kunakin varainhoitovuonna liettualaisten edunsaajien ohjelmasta saamien tukien tai muiden taloudellisten avustusten yhteismäärä ei saa olla suurempi kuin Liettuan maksama rahoitusosuus sen jälkeen, kun hallinnolliset lisäkustannukset on vähennetty. Jos Liettuan Euroopan unionin yleiseen talousarvioon maksama osuus hallinnollisten lisäkustannusten vähentämisen jälkeen on suurempi kuin liettualaisten edunsaajien ohjelmasta saamien tukien tai muiden taloudellisten avustusten yhteismäärä, komissio siirtää ylijäämän seuraavan varainhoitovuoden talousarvioon, ja se vähennetään seuraavan vuoden rahoitusosuudesta. Jos tällainen ylijäämä jää jäljelle ohjelman päättyessä, vastaava määrä maksetaan takaisin Liettualle. 3. Liettuan vuotuinen rahoitusosuus on 384130 euroa vuodesta 1999 alkaen. Tästä määrästä 25130 euroa on tarkoitettu sellaisten hallinnollisten lisäkustannusten kattamiseen, jotka liittyvät Euroopan komission vastuulla olevaan ohjelman hallinnointiin ja jotka aiheutuvat Liettuan osallistumisesta siihen. 4. Euroopan unionin yleiseen talousarvioon sovellettavia varainhoitoasetuksia sovelletaan erityisesti Liettuan rahoitusosuuden hallintaan. Tämän päätöksen tultua voimaan ja kunkin seuraavan vuoden alussa Euroopan komissio pyytää Liettuaa toimittamaan sen tämän päätöksen mukaista rahoitusosuutta vastaavat varat. Rahoitusosuus ilmoitetaan euroina, ja se maksetaan Euroopan komission euromääräiselle pankkitilille. Liettua maksaa osuutensa tämän päätöksen soveltamisalaan kuuluvista vuosikustannuksista rahoituspyynnön mukaisesti ja viimeistään kolmen kuukauden kuluttua pyynnön lähettämisestä. Jos osuuden maksu viivästyy, Liettua maksaa korkoa maksamattomasta määrästä eräpäivästä alkaen. Viivästyskorkona käytetään eräpäivän kuukautena voimassa olevaa Euroopan keskuspankin euromääräisiin toimiinsa soveltamaa korkoa 1,5 prosenttiyksiköllä korotettuna. 5. Liettua maksaa 3 kohdassa tarkoitetut hallinnolliset lisäkustannukset kansallisesta talousarviostaan. 6. Liettua maksaa osallistumisestaan aiheutuvista jäljellä olevista kustannuksista 107700 euroa (30 %) kansallisesta talousarviostaan vuonna 1999 ja 179500 euroa (50 %) vuonna 2000. 7. Säännönmukaisten Phare-ohjelmamenettelyjen mukaisesti vuonna 1999 jäljellä olevat 251300 euroa maksetaan Liettuan vuotuisesta Phare-määrärahasta kuin myös vuonna 2000 jäljellä olevat 179500 euroa.